CELEX: 32013D0615(02)
Language: hu
Date: 2013-06-10 00:00:00
Title: A Bizottság végrehajtási határozata ( 2013. június 10. ) a „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2013. évi munkaprogram finanszírozásáról

15.6.2013   
            
            
               HU
            
            
               Az Európai Unió Hivatalos Lapja
            
            
               C 170/38
            
         A BIZOTTSÁG VÉGREHAJTÁSI HATÁROZATA
   (2013. június 10.)
   a „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2013. évi munkaprogram finanszírozásáról
   2013/C 170/07
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom, európai parlamenti és tanácsi rendeletre (1) (a továbbiakban: költségvetési rendelet) és különösen annak 84. cikkére,
   tekintettel az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU (2) felhatalmazáson alapuló bizottsági rendeletre (a továbbiakban: alkalmazási szabályok) és különösen annak 94. cikkére,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (3) és különösen annak 12. cikke (3) bekezdésére,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (4) és különösen annak 2. cikke (1) bekezdésének i) pontjára,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (5) és különösen annak 66. cikke (1) bekezdésének b) és c) pontjára,
   mivel:
   
               (1)
            
            
               A 882/2004/EK rendelet általános szabályokat állapít meg az olyan szabályok betartására irányuló hatósági ellenőrzések elvégzésére, amelyek célja elsősorban az embereket és az állatokat fenyegető kockázatok megelőzése, megszüntetése vagy elfogadható mértékűre csökkentése, a tisztességes gyakorlat garantálása a takarmány- és élelmiszer-kereskedelemben, valamint a fogyasztók védelme terén. Az említett rendelet 51. cikke értelmében a Bizottság tanfolyamokat szervezhet a tagállamok illetékes hatóságainak a rendeletben említett hatósági ellenőrzésekért felelős személyzete számára, és ezek a tanfolyamok harmadik országokból és különösen fejlődő országokból érkező résztvevők számára is nyitva állhatnak. E tanfolyamok közé tartozhatnak többek között a közösségi takarmány- és élelmiszerjogról, illetve az állat-egészségügyi és az állatjólétre vonatkozó szabályokról szóló képzések.
            
         
               (2)
            
            
               A növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK irányelv 2. cikke (1) bekezdésének i) pontja megteremti a növény-egészségügyi tanfolyamok szervezésének jogalapját.
            
         
               (3)
            
            
               A „Jobb képzés a biztonságosabb élelmiszerekért” című programot a Bizottság azzal a céllal hozta létre, hogy teljesítse a 882/2004/EK rendeletben megállapított célkitűzéseket. A „Jobb képzés a biztonságosabb élelmiszerekért” című, 2006. szeptember 20-i bizottsági közlemény (6) feltárja a tanfolyamok jövőbeli megszervezésével kapcsolatos lehetőségeket.
            
         
               (4)
            
            
               A „Jobb képzés a biztonságosabb élelmiszerekért” című program tagállami végrehajtását célzó, az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2013. évi munkaprogramot ezért el kell fogadni.
            
         
               (5)
            
            
               A 2008. június 20-i 2008/544/EK bizottsági határozat (7) a „Közegészségügyi Program Végrehajtó Hivatalát”„Egészség- és Fogyasztóügyi Végrehajtó Ügynökséggé” (a továbbiakban: az Ügynökség) alakította át. A 2008. szeptember 9-i C(2008) 4943 bizottsági határozat átruházott az Ügynökségre néhány olyan irányítási és programvégrehajtási feladatot, amely a 882/2004/EK rendelettel és a 2000/29/EK irányelvvel összhangban elvégzett élelmiszer-biztonsági képzési intézkedésekkel jár. Az Ügynökség részére ezért 2013-ra támogatást kell nyújtani, hogy finanszírozhassa a „Jobb képzés a biztonságosabb élelmiszerekért” című programmal kapcsolatos tevékenységek működési költségeit.
            
         
               (6)
            
            
               A költségvetési rendelet 84. cikkének és az alkalmazási szabályok 94. cikke (1) bekezdésének megfelelően az intézmény vagy az intézmény által ráruházott hatáskörökkel rendelkező hatóságok által elfogadott finanszírozási határozatnak – amely meghatározza a költségvetésből fedezett kiadásokkal járó tevékenység lényeges elemeit – meg kell előznie az Európai Unió költségvetéséből a kiadásokra vállalt kötelezettségeket.
            
         
               (7)
            
            
               Mivel a 2013. évi munkaprogram kellőképpen részletes keretet biztosít, ez a határozat az alkalmazási szabályokról szóló rendelet 94. cikkének (2) és (3) bekezdése értelmében finanszírozási határozatnak minősül.
            
         
               (8)
            
            
               E határozat alkalmazásában indokolt meghatározni az alkalmazási szabályok 94. cikke (4) bekezdésének értelmében vett „lényeges változtatás” fogalmát.
            
         
               (9)
            
            
               A költségvetési rendelet 92. cikke szerint a kiadások érvényesítését, engedélyezését és kifizetését az alkalmazási szabályokban megállapított határidőkön belül kell végrehajtani. Ezeknek a szabályoknak azt is meg kell határozniuk, hogy a késedelmesen kifizetett hitelezők milyen esetben jogosultak késedelmi kamatra, amely kamat azt a költségvetési tételt terheli, amelyből a tőkét kifizették.
            
         
               (10)
            
            
               Ebben a határozatban ezért szabályokat kell előírni a 2013. évi munkaprogramban szereplő intézkedésekkel kapcsolatos késedelmes kifizetés miatti késedelmi kamat kifizetéséről,
            
         A KÖVETKEZŐKÉPPEN HATÁROZOTT:
   1. cikk
   A „Jobb képzés a biztonságosabb élelmiszerekért” című program 2013. évi végrehajtására irányuló munkaprogram a mellékletben foglaltak szerint elfogadásra kerül. Ez a határozat a költségvetési rendelet 84. cikke értelmében vett finanszírozási határozatnak minősül.
   2. cikk
   1.   A munkaprogram végrehajtására szánt pénzügyi hozzájárulás teljes összege 16 170 000 EUR, amely az Európai Unió 2013. évi általános költségvetésének következő költségvetési tételeiből kerül finanszírozásra:
   
               a)
            
            
               17 04 07 01. költségvetési tétel: 14 200 000 EUR;
            
         
               b)
            
            
               17 04 04 01. költségvetési tétel: 600 000 EUR;
            
         
               c)
            
            
               17 01 04 05. költségvetési tétel: 200 000 EUR;
            
         
               d)
            
            
               17 01 04 31. költségvetési tétel: 1 170 000 EUR.
            
         2.   Az (1) bekezdés d) pontjában előírt összeget, amely működési támogatásnak minősül, az Egészség- és Fogyasztóügyi Végrehajtó Ügynökség részére kell kifizetni.
   3.   A késedelmes kifizetés miatti késedelmi kamat – a költségvetési rendelet 92. cikkével összhangban – szintén az (1) bekezdés a) és b) pontjában említett költségvetési tételekből fizetendő.
   3. cikk
   A munkaprogramhoz tartozó egyedi intézkedésekhez rendelt előirányzatokat érintő, a 2. cikk (1) bekezdésében meghatározott maximális pénzügyi hozzájárulás 20 %-át együttesen meg nem haladó változások az alkalmazási szabályok 94. cikkének (4) bekezdése értelmében nem tekintendők lényeges változtatásnak, amennyiben nem befolyásolják jelentős mértékben a munkaprogram jellegét és célkitűzését.
   Az engedélyezésre jogosult tisztviselő a hatékony és eredményes pénzgazdálkodás elvével és az arányosság elvével összhangban elfogadhat ilyen változásokat.
   
      Kelt Brüsszelben, 2013. június 10-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 298., 2012.10.26., 1. o.
   
      (2)  HL L 362., 2012.12.31., 1. o.
   
      (3)  HL L 11., 2003.1.16., 1. o.
   
      (4)  HL L 169., 2000.7.10., 1. o.
   
      (5)  HL L 165., 2004.4.30., 1. o.
   
      (6)  COM(2006) 519 végleges, 2006. szeptember 20.
   
      (7)  HL L 173., 2008.7.3., 27. o.
   
      MELLÉKLET
      
         A „Jobb képzés a biztonságosabb élelmiszerekért” című program keretében az élelmiszer- és takarmánybiztonság, az állategészségügy, az állatjólét és a növényegészségügy terén folytatott képzésről szóló, 2013. évi munkaprogram
      
      1.1.   Bevezetés
      
      A 2013. évi munkaprogram három végrehajtási intézkedést foglal magában. A 882/2004/EK rendeletben és a 2000/29/EK irányelvben meghatározott célkitűzések alapján a költségvetés felosztása és a fő intézkedések a következők:
      1.2.   Közbeszerzés (közvetett centralizált igazgatás által végrehajtva):
               
            
                  
                              1.2.1.
                           
                           
                              Képzés: külső szerződések képzési programok végrehajtására
                           
                        
               
                  14 800 000 EUR
               
            
                  
                              1.2.2.
                           
                           
                              Képzés: informatikai berendezések, eszközök és támogatás, tájékoztató anyagok, információs és kommunikációs támogatás, konferenciák
                           
                        
               
                  200 000 EUR
               
            
                  
                              1.3.
                           
                           
                              Egyéb intézkedések: Működési támogatás az Egészség- és Fogyasztóügyi Végrehajtó Ügynökség számára
                           
                        
               
                  1 170 000 EUR
               
            
                  ÖSSZESEN
               
               
                  16 170 000 EUR
               
            1.2.   Beszerzések
      
      A 2013-ban közbeszerzési szerződésekre fenntartott teljes költségvetési keret összege 15 000 000 EUR.
      1.2.1.   Képzés: külső szerződés képzési programok végrehajtására
      
      JOGALAP
      A 882/2004/EK rendelet 51. cikke és 66. cikke (1) bekezdésének b) pontja
      A 2000/29/EK irányelv 2. cikke (1) bekezdésének i) pontja
      KÖLTSÉGVETÉSI TÉTEL
      Költségvetési tételek: 17 04 07 01 és 17 04 04 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Az alábbiakban említett technikai kérdések mindegyike tekintetében egy vagy több közvetlen szolgáltatási szerződést vagy szolgáltatási keretszerződést írnak alá. A becslések szerint összesen mintegy 15 közvetlen vagy egyedi szolgáltatási szerződést írnak alá. A külső szerződéses megbízottak feladatai elsősorban a képzési tevékenységek szervezési és logisztikai aspektusait érintik.
      A TERVEZETT SZERZŐDÉSEK TÁRGYA (ADOTT ESETBEN)
      2013-a a tagállami képzési tevékenységek a következő témákat érintik:
      
                  Tevékenységek
               
               
                  Összeg EUR-ban
               
            
                  HACCP
               
               
                  1 930 000
               
            
                  Állategészségügy (méhek és egzotikus állatok)
               
               
                  1 240 000
               
            
                  Élelmiszer-adalékanyagok ellenőrzése
               
               
                  1 085 000
               
            
                  Állatgyógyászati készítmények maradékanyagainak ellenőrzése
               
               
                  855 000
               
            
                  Kockázatértékelés
               
               
                  880 000
               
            
                  Vészhelyzeti intézkedési tervek és járványvédelem
               
               
                  1 090 000
               
            
                  Fertőző szivacsos agyvelőbántalmak ellenőrzése
               
               
                  515 000
               
            
                  Új és felmerülő növény-egészségügyi kockázatok felügyelete
               
               
                  600 000
               
            
                  Átfogó uniós ellenőrzések támogatása
               
               
                  855 000
               
            
                  Növényvédelmi termékek (engedélyezés és fenntartható használat)
               
               
                  1 165 000
               
            
                  Élelmiszer-higiénia és -ellenőrzés elsődleges termeléskor
               
               
                  975 000
               
            
                  Élelmiszer-higiénia és rugalmasság
               
               
                  1 165 000
               
            
                  Új élelmiszer-vizsgáló technikák
               
               
                  615 000
               
            
                  RASFF
               
               
                  600 000
               
            
                  Sperma- és embrió-előállítás ellenőrzése
               
               
                  640 000
               
            
                  Egyéb állat-egészségügyi, állatjólléti, növény-egészségügyi és élelmiszer-biztonsági kérdések, tanulmányok, konferenciák, támogatás, oktatási eszközök és értékelés
               
               
                  590 000
               
            
                  ÖSSZESEN
               
               
                  14 800 000
               
            VÉGREHAJTÁS
      14 620 000 EUR összeget (a 882/2004/EK rendelet és a 2000/29/EK irányelv hatálya alá tartozó élelmiszer-biztonsági intézkedések finanszírozása) az Egészség- és Fogyasztóügyi Végrehajtó Ügynökség fog kezelni és felhasználni (2008/544/EK bizottsági határozat). A fennmaradó 180 000 EUR-t a Bizottság használja fel tanulmányok, konferenciák és értékelések költségeinek fedezésére.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Valószínűleg május és szeptember között, hogy a szerződéseket még 2013-a alá lehessen írni.
      AZ AJÁNLATI FELHÍVÁSOKRA TERVEZETT ÖSSZEG
      14 800 000 EUR
      1.2.2.   Képzés: informatikai berendezések, eszközök és támogatás, tájékoztató anyagok, információs és kommunikációs támogatás, konferenciák
      
      JOGALAP
      A 882/2004/EK rendelet 66. cikke (1) bekezdésének c) pontja.
      KÖLTSÉGVETÉSI TÉTEL
      Költségvetési tétel 17 01 04 05
      A TERVEZETT SZERZŐDÉSEK IRÁNYSZÁMA ÉS TÍPUSA
      A meglévő keretszerződéseken belül várhatóan mintegy 2 egyedi szerződés aláírására kerül majd sor.
      A TERVEZETT SZERZŐDÉSEK TÁRGYA (ADOTT ESETBEN)
      Az e költségvetésből finanszírozandó intézkedések célja a képzési programok megszervezése, az informatikai és e-learning berendezések, eszközök és támogatás, valamint tájékoztató anyagok, információs és kommunikációs támogatás biztosítása, továbbá konferenciák szervezése.
      VÉGREHAJTÁS
      Ezt az intézkedést közvetlenül az Egészség- és Fogyasztóügyi Főigazgatóság hajtja végre.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Valószínűleg május és október között.
      AZ AJÁNLATI FELHÍVÁSOKRA TERVEZETT ÖSSZEG
      200 000 EUR
      1.3.   Egyéb intézkedések: Működési támogatás az Egészség- és Fogyasztóügyi Végrehajtó Ügynökség számára
      
      JOGALAP
      Az 58/2003/EK tanácsi rendelet, különösen annak 12. cikke (3) bekezdése
      KÖLTSÉGVETÉSI TÉTEL
      Költségvetési tétel 17 01 04 31
      ÖSSZEG
      1 170 000 EUR
      A VÉGREHAJTÁSI INTÉZKEDÉS LEÍRÁSA ÉS CÉLKITŰZÉSE
      Ez a költségvetés az Ügynökségnek a pénzügyi terv 2. fejezete alá tartozó programokkal kapcsolatos, 2013. évi működési támogatását finanszírozza. A 17 01 04 31 költségvetési tétel az Ügynökség 2013. évi működési támogatásának a „Jobb képzés a biztonságosabb élelmiszerekért” programmal kapcsolatos részét finanszírozza. Az 58/2003/EK tanácsi rendelet 12. cikkének (3) bekezdése szerint a működési támogatást olyan uniós programok keretösszegéből utalják ki, amelyek igazgatását az Ügynökség végzi. 2013-a az Ügynökség számára fizetendő támogatásnak két külön költségvetési tételt hoztak létre: egyet a pénzügyi terv 2. fejezetébe, egyet a 3b. fejezetébe tartozó programok számára.